For Buddy (Spencer) er et realt måltid mat og realt slagsmål to av livets høydepunkter. Etter mange viderverdigheter havner han i Yucca, en by som i lengre tid har vært plaget av Colerado Slim og hans lovløse bande. Så slår Buddy seg ned i byen sammen med sin noe nervøse venn, indianeren Coco. Han opptrer som lege. Ikke fordi han er lege, men mer fordi han tilfeldigvis er kommet i besittelse av en legeveske med allverdens instrumenter – og da kan man jo like godt benytte seg av den. Da Buddy oppdager at sheriffen forsvarer byen med løspatroner, bestemmer han seg for å gå ham litt nærmere i sømmene. Det viser seg at det under byen skjuler seg en gullåre som ytterst få vet om.